Crito candhake …. (Sopo Pawongan liyo sing iso ngasorake Arjuno?) Palgunadi utowo peparabe Raden Ekoloyo, Rojo Negoro Paranggelung. Duwe prameswari sing ayune ngedab-edabi lan setyo tuhu temenan marang Palgunadi, jenenge Dewi Anggraini, Putrine Hapsari, Widodari Warsiki. Neng negoro Paranggelung, rakyate kabeh podho prigel manah, mulo kuwi Palgunadi ugo pinter lan prigel ing babagan manah. Dirasakne ilmu manahe neng Guru-guru Negoro Paranggelung wis mumpuni lan mentok ora ono kemajuan maneh. Palgunadi ngupadi golek guru liyone sing diajab iso ningkatake ilmu manahe. Krungu-krungu ono Padepokan sing kesuwur neng Alas Sokolimo, panggonan poro cantrik kraton Astino sinau olah kanuragan, utamane ugo ing babagan manah. Mulo kuwi Palgunadi niyat kareben supoyo biso dadi cantrik ing Padepokan Sokolimo. Mulo ing sawijing dino, karo bojone Dewi Anggraini, diiring poro punggowo, Raden Palgunadi lungo menyang Sokolimo. Ing padepokan deweke ditrimo karo Resi Durno. “Kados pundi Bopo Durno, punopo kawulo sarimbit saged dipuntampi dados cantrik wonten Sokolimo meniko?” pitakone Palgunadi. “Mengkeno lho Palgunadi” Durno mangsuli karo mikir-mikir. Lire, deweke wis janji marang Begawan Abiyoso (Eyange Pandowo lan Kurowo) ugo Drestorosto (Rojo sawentoro Negoro Ngastino), janji dadi gurune poro Pendhowo lan Kurowo thok, ora bakal nompo cantrik liyane. Iyo wis melbu nalar, lha wong nggladhi Kurowo ae, wis ora kurang-kurang, satus cacahe,” babagan iki kudu tak rembugake marang Begawan Abiyoso ugo Raden Dresotorosto,”kandhane Durno,”mengko sakpasar (limang dino: Legi, Pahing, Pon, Wage, Kliwon) maneh mreneo